cyanic-selkie/wikianc huggingface dataset:
Avengers: Stå sammen
Sesong 3: Ultron Revolution
Et komplott for å eliminere menneskeheten, involverer angrepet på de umenneskelige byen Attilan hvor han planla å bruke Black Bolt til å drive kanonen sin. Denne sesongen inkluderer også Baron Helmut Zemo, sønn av Captain Americas gamle fiende Baron Heinrich Zem. Han oppdager et hetteglass med Super-Soldier Serum, og bruker dette på seg selv for å få ungdom og styrke til å møte The Avengers. Baronen ønsker å beseire og ødelegge superheltene for å hevne farens dødsfall.
Deretter rekrutterer han Masters of Evil (som består av Beetle, Goliath, Screaming Mimi, Fixer og Moonstone) og stjeler en enhet fra Stark Industries, kalt Inversion Stabilizer som lar dem maskere seg som Thunderbolts i et komplott for å undergrave The Avengers. The Avengers må også slåss mot Kang the Conqueror, en annen super-skurk.
Sesong 4: Secret Wars
The Avengers plalegger å bringe Tony Stark tilbake fra en annen dimensjon. Men de opplever et stort tilbakeslag når en ny versjon av Cabal (bestående av Leader, Arnim Zola, Enchantress, Executioner og Kang the Conqueror) blir grunnlagt. New Avengers består denne sesongen av Ant-Man, Captain Marvel, Ms. Marvel, Vision og Wasp. Cabal aktiverer Static Expander for å spre de de opprinnelige Avengers over tid og rom. The New Avengers forsøker å finne en måte å bringe The Avengers hjem, samtidig som de må bekjempe forskjellige trusler.
Vision og Wasp oppdager at Falcon hadde tilbrakt ett par år i et dystopisk fremtidig New York City for å hjelpe Kang the Conqueror med å stoppe et svart hull. De oppdager at Cabal sin egentlige leder Loki har tatt kontroll over Jordkloden, blant annet ved å bruke Casket of Ancient Winters. Begge lagene av Avengers beseirer Loki, og fengsler ham ved basen deres. Men Loki lover at planene hans fremdeles ikke er over.
Loki hadde også sluppet løs et mektig vesen, som kommer til å bli kjent som Beyonder. Men Beyonder tar kontroll over forskjellige deler av både jordkloden, Åsgard og andre områder - inkludert et område hvor Tony Stark blir holdt fanget. Med Iron Man tilbake på laget deres, må The Avengers danne en usannsynlig allianse med Loki for å løse deres neste problemer.
Sesong 5: Black Panther's Quest
Etter nederlaget til Loki, og hans medsammensvorne, holder The Avengers en fest - og inviterer Shuri til en fest ved basen deres. Men Black Panther og Shuri befinner seg snart på et hemmelig oppdrag, for å hindre en ny inkarnasjon av Shadow Council - som inkluderer Black Panther sin lærer N'Jadaka, Attumas tidligere general Tiger Shark og en form-skiftende umenneskelig prinsesse kalt Zanda.
T'Challa forsøker å holde dette oppdraget hemmelig, og forteller ingen avde andre Avengers - bortsett fra Captain America. Med hjelp fra sin ste-bror, White Wolf, oppdager han at M'Baku og noen av Wakandas befolkning er en del av Shadow Council. Samtidig får han en usannsynlig alliert i Baron Zemo. I løpet av sesongen blir Black Widow holdt fanget av Shadow Council, og senere erstattet av prinsesse Zanda.
Maribu kraftverk
Maribu kraftverk er et vannkraftverk i Suldal kommune i Rogaland.
Det er et elvekraftverk som utnytter et fall på 110 meter.
Installert effekt er 90 kW fra en peltonturbin. Årsproduksjon er 0,55 GWh.
Lumen fidei
Lumen fidei (latin: «Troens lys») er pave Frans' første encyklika. Dokumentet ble signert 29. juni 2013 på festdagen for Peter og Paulus og offentliggjort 5. juli 2013, nesten fire måneder etter at han ble valgt til pave.
Dokumentet fokuserer på sitt tema kristen tro, og fullfører hva pave Frans' forgjenger Benedikt XVI tidligere hadde sagt om håp og nestekjærlighet, de øvrige to av de tre teologale dyder, omhandlet i Spe salvi og Caritas in Veritate. Pave Frans overtok Benedikt XVIs arbeider hvor han hadde skrevet et første utkast da han abdiserte som pave, og den nye paven foretok sine endringer.
Tahir II av Khorasan
Tahir bin 'Abd-Allah (død 862) var tahiridenes guvernør av Khorasan fra 845 til 862.
Mens hans far Abdullah bin Tahir hersket, ble Tahir sendt ut på steppene i nord for å holde oghuz-tyrkerne i sjakk. Han fikk antagelig assistanse fra samanidene i dette oppdraget. Da Abdullah døde i 844, utnevnte opprinnelig kalifen al-Wathiq en annen tahiride, Ishaq bin Musab, som hans etterfølger i Khorasan, men omgjorde så sin beslutning og bekreftet Tahir som guvernør.
Der var uro i noen av de ytre provinsene under hans styre. Sistan gikk for eksempel tapt for tahiridene da Salih bin al-Nadr drev ut Tahirs guvernør og tok makten der selv. Tahir døde i 862, og hans testament sa at hans unge sønn Muhammed skulle etterfølge ham som guvernør. Dette ble bekreftet av kalifen.
Stigmella lappovimella
Stigmella lappovimella er en sommerfugl som tilhører familien dvergmøll (Nepticulidae). Den har larver som minerer i bladene på krypvier. Den er funnet spredt over store deler av Norge.
Utseende
En liten (vingespenn 5-6 millimeter), brunlig møll. Denne arten er noe variabel i fargen. Hodet og kragen (fremste del av thorax) er kledt med oppstående, lysgule til lysbrune, hårlignende skjell, det forstørrede, innerste antenneleddet er hvitt. Kroppen og forvingen er gråbrune, med en nokså tydelig, bronseaktig glans. Forvingen har ikke alltid noe tydelig tverrbånd, men vingespissen er oftest markert mørkere enn resten av vingen. Bakvingen er lyst gråbrun. Denne arten kan ikke sikkert skilles fra Stigmella zelleriella på kjønnsorganene, noe som kan tyde på at de to bare er former av samme art.
Levevis
Arten lever i kratt av lappvier (Salix lapponum), som er larvenes næringsplante. Den har én generasjon hver sommer, de voksne møllene flyr i juni-juli. Arten er vanskelig å skille fra Stigmella zelleriella på utseende, men de to artene eller formene har ulike vertsplanter og tilsynelatende ulike livshistorier. Finske undersøkelser tyder også på at minene larvene lager er noe ulike.
Utbredelse
Arten er utbredt i Skandinavia, i tillegg er det funnet individer som stemmer med denne arten nær byen Uljanovsk ved Volga. I Norge er det spredte funn fra Hordaland til Finnmark.
Systematisk inndeling
Mange systematikere regner med at Stigmella zelleriella er identisk med denne arten, som i så fall bør hete zelleriella.
Org-mode
Org-mode eller Org mode er en modus for redigering, formatering og organisering av dokumenter, konstruert for notater, prosjektplanlegging og markeringsspråk i teksteditorene Emacs/GNU Emacs. Navnet kan brukes om rene tekstfiler ("org files") som inkluderer enkle markører for å indikere nivået av et hierarki (slik som utdrag fra et essay, en emneliste med underemner, nøstet datakode, etc.) og en editor med funksjoner som kan lese markeringene og manipulere hierarki-elementer (ekspandere/skjule elementer, bevege blokker av elementer, sjekke elementer i en gjøremålsliste, etc.).
Finnmark Arbeideridrettskrets
Finnmark Arbeideridrettskrets (stiftet 24. april 1935) var en av flere idrettskretser under Arbeidernes Idrettsforbund.
Kretsens formenn:
Idrettslag
Finnmark Arbeideridrettskrets hadde i 1939 følgende medlemmer:
Esoterisk fortolkning av Koranen
Esoterisk (indre) fortolkning av Koranen, dvs. taʾwīl (تأويل), er metaforisk fortolkning av Koranen eller søk etter skjulte betydninger eller de indre betydninger av Korans vers. Det innbefattet formell fortolkning av Koran i sin begynnerfase, som er tafsir. Senere er det blitt en sofistikert metode for å underbygge en grunnleggende forståelse av Koran. Esoterisk fortolkning av Koran motstrider ikke formell fortolkning tafsir, siden den har det som sin begynnerfase. Esoterisk fortolkning av Koran drøfter nemlig de indre, skjulte betydninger av Koran i et forsøk på å gi en grunnleggende forståelse av Koranen. Ordene ta'wil og tafsir er før 8.hijri blitt oversatt å bety forklaring, klargjøring, fortolkning, og kommentarer, men senere ble  'ta'wil' oversatt å bety kun esoteriske eller mystiske koran-fortolkninger. Begrep batin refererer til en indre eller esoterisk betydning av en hellig tekst, og zahir refererer til tilsynelatende eller esoterisk betydning. Esoteriske betydninger blir funnet i muslimske verker av fortolkninger av Koran. Alt det er basert på en hadith som forteller at Koranen har en indre, skjult betydning, og at denne indre betydning igjen har en dypere indre betydning, og så videre opp til syv påfølgende nivåer av indre dypere betydninger av Koranen.
Islamsk lovmessighet
Det er omtrent ingen uenighet blant muslimer om at Koranen har skjulte meninger. Eksistensen av Koranens innledende bokstaver blir ofte nevnte i forbindelse med denne oppfattelsen.
Det er troverdigheten til den person som trekker ut disse meningene som er gjenstand for diskusjon.
Selvfølgelig blir Muhammed regnet som autoriteten på fortolkninger av Koranen i enhver form, men hans fortolkninger, til og med i forhold til esoterisk stoff, er faktisk standard definisjoner av koraniske konsepter på grunn av hans stilling som Islams profet.
Det finnes et vers i Koranen som omhandler esoteriske fortolkninger:
''Han er det som har sendt ned til eder Boken: I den er vers som er grunnleggende (i sin etablerte mening); de er Bokens fundament: andre er allegoriske. Men de i hvis hjerter er perversitet, følger den del av det som er allegorisk, de søker ufred og leter etter dens skjulte meninger, men ingen vet dens skjulte meninger bortsett fra Gud. Og de som har et solid grunnlag i kunnskap sier: «Vi tror på Boken; alt i den kommer fra vår Herre:» og ingen vil fatte Budskapet bortsett fra de menn som har innsikt.'' (Sura 3:7 )
I det verset som er sitert ovenfor er det et punktum mellom «…bortsett fra Gud» og «Og de som…», og leser man verset slik tillegges kunnskapen om Koranens skjulte mening til Gud alene. Ved å ta bort punktumet blir det:« …ingen vet dens meninger bortsett fra Gud og de som har et solid grunnlag i kunnskap sier…» hvilket antyder at de som har et solid grunnlag i kunnskap kan trekke ut disse skjulte meningene.
Begge formene er gjengse i det arabiske språket. Sunnimuslimer leser vanligvis verset med punktumet mens sjiamuslimer pleier å lese det uten punktum og regner sine sjiaimamer som ifølge sjia-tro er Mohammeds arvtakere, som autoriserte til å forklare disse skjulte meningene.
Innen sufi-tradisjonen tror man at den esoteriske meningen av Koranen kan trekkes ut gjennom mystiske opplevelser, og på det viset blir esoteriske fortolkninger utlagt av sufistiske sjeiker ansett for å være autoritative.
Sufi-fortolkninger blir vanligvis ikke akseptert av islamske teologer som autoritative fortolkninger (tafsir). I noen tilfeller fra sufismens historie ble disse fortolkningene ansett som religiøse nyvinninger (bid'ah). I dag respekterer majoriteten av muslimer (unntatt salafier ) sufi-fortolkninger i det minste som et alternativt perspektiv på Koranen.
Ismailitter-fortolkninger avvises for det meste av andre muslimer (Se batiniyya).
Sufisme
Opp gjennom sin historie har sufismen gjort utstrakt anvendelse av esoterisk fortolkning av Koranen. Det metafysiske grunnlaget for sufifortolkninger er Kashf (avkledning) eller Zawq (smaking). Sufiskrifter gir ofte henvisninger til Koranen og presenterer esoteriske fortolkninger enten eksplisitt eller implisitt. Implisitte former innebærer gjengivelse av et vers i en bestemt kontekst som skal antyde at meningen med verset er forbundet med ideene som blir lagt fram.
Det er enkelte vers i Koranen hvis konvensjonelle tolkninger antyder mystiske ideer, og sufier har gitt utfyllende kommentarer til disse.
Mens alle sufifortolkninger er grunnleggende mystiske, kan tre vesentlige trender i sufifortolkninger gjenkjennes: mystisk, filosofisk og esoterisk.
Skillet er ikke alltid så tydelig og noen ganger eksisterer disse side om side i verkene til en enkelt sufiforfatter.
Historisk var det de mystiske fortolkningene som først fremsto i sufi-litteraturen. Deretter kom filosofisk og siden esoterisk fortolkning.
Chris Wright (programmerer)
Chris Wright er en utvikler av Linuxkjernen og primær programvareingeniør hos Red Hat. Han er en av vedlikeholderne av Linuxkjernens -stable grein sammen med Greg Kroah-Hartman. Han er involvert i temaer som angår Linuxkjernens datasikkerhet, og er vedlikeholder av rammeverket Linux Security Modules.
Wright er også medlem av styret i OpenDaylight Project.
Esoterisk fortolkning av Koranen
Sufisme
En berømt sufikommentar av Koranen er den persiske boka Kashf Al Asrar (Avkledningen av Mysteriene) av Meybodi, og i den omtales konvensjonelle fortolkninger som det første nivået av betydninger og esoteriske fortolkninger som et dypere nivå.
Det er vanlig i sufi-litteratur å forklare tre eller fire lag av betydninger for et konsept i Koranen.
Mystiske sufifortolkninger
Dette er rent mystiske fortolkninger av teksten, og til tider har de en poetisk natur. Det gjøres i liten grad forsøk på å rettferdiggjøre disse fortolkningene, og de blir presentert som mystiske innsikter om Koranens mening.
Disse fortolkningene ser Koranen fra et poetisk perspektiv og søker å finne subtile betydninger knyttet til guddommelig kjærlighet i versene, et eksempel som ofte blir funnet i sufiskrifter, særlig dikt, som fortolkningen av «Ved det storslagne morgengry, Og ved natt når det er stille» (93/1-2) som Guds henvisning til fjeset og håret til Muhammed.
Ayn-al-Qudat Hamadani tolker for eksempel i sin bok Tamheedat, «Guds ild tentes i lue, som stiger opp til hjertene»(104/6-7) som vanligvis henviser til helvetes straffedom, som guddommelig kjærlighets lidenskap og tolker «den dagen Jorden blir det som ikke er Jorden» som normalt beskriver dommens dag som en beskrivelse av det øyeblikket da ånden våkner til live eller opplysning.
Enkelte ganger gis bare en vag kommentar og noen ganger blir en kommentar gitt til hver bokstav, selv om sufier insisterer på at disse initialene skjuler mysterier som ikke fullt ut kan bli uttrykt i ord og skal forstås kun ved hjelp av mystiske opplevelser.
Filosofiske sufifortolkninger
Disse fortolkningene har en filosofisk struktur og tjener enkelte ganger som grunnlag for en mystisk filosofi.
Hallaj var en av de tidlige sufiene som presenterte slike fortolkninger. Han kom for eksempel med dype spekulasjoner om Koranens idé om skapelsen gjennom ordet Vær!, som opptrer hyppig i Koranen, for eksempel: «…Når Han bestemmer en sak sier Han til den, ‘Vær’, og den er.»(19/35)
De mest innflytelsesrike arbeidene på dette området er Ibn Arabi sine verker. Hvert av kapitlene i hans bok Fusus al-Hikam (The Bezels of Wisdom) er viet en av profetene som er omhandlet i Koranen som han tilregner et særskilt ord (logos) eller guddommelig manifestasjon som er temaet for hvert kapittel. Gjennom hele boka (og i alle hans verker for øvrig) benytter han djerve og svært tankefulle esoteriske fortolkninger av vers i Koranen. Han skrev også to kommentarer til Koranen.
Mange liknende sufifortolkninger er inspiret av Ibn Arabis verker, spesielt arbeider fra Akbari-skolen.
Esoteriske sufifortolkninger
Dette er bolker av esoterisk kunnskap som er tilknyttet konsepter i Koranen som har praktisk betydning for enkelte sufier. Et berømt eksempel er teoriene vedrørende de seks subtiliteter eller lataif-e-sitta.
Hadither til sjiaimamer
En av de grunnleggende kjennetegn ved sjiaimamer i sjiatroen er besittelsen av kunnskap om skjulte meninger i Koranen, selv om sjiamuslimer tror at de bare avslører en liten del av sine kunnskaper. Alle hadither fra imamer blir regnet som kilder for ordinær tolkning av Koranen, tafsir, i sjiaislam.
Sjiamuslimer viser noen ganger til den tolvte sjiaimamen, Mahdi, som Baqiyyat Allah (arabisk: بقیه الله ) som ordrett betyr «det som er latt igjen av Gud». Begrepet stammer opprinnelig fra et vers i Koranen (Sura 11:86 ) i henhold til en esoterisk fortolkning.
Det er mange esoteriske fortolkninger som presenteres av sjiaimamer, de fleste av dem av Ja'far al-Sadiq og Mohammad Baqir. Disse hadithene fortolker vanligvis bestemte vers i tilknytning til Muhammeds hus, Ahlulbayt.
Kilder
(på engelsk)
EM i friidrett innendørs 2021 – Kulestøt kvinner
Kulestøt for kvinner under EM i friidrett innendørs 2021 ble arrangert 4. og 5. mars 2021.
Kvalifiseringen ble arrangert 4. mars fra klokka 19:15, og finalen ble arrangert 5. mars fra klokka 19:06, lokal tid.
Regjerende europamester innendørs, fra 2019, var Radoslava Mavrodieva fra Bulgaria.
Kvalifisering
Kvalifisering: Kvalifiseringskravet for finalen var 18,40 meter (Q) men uansett går de 8 beste (q) til finalen.
Finale
Resultater:
Referanser
<References />
Heteroligus
Heteroligus er en slekt av biller som hører til gruppen hornbiller i familien skarabider (Scarabaeidae).
Levevis
Larvene lever i jorda.
Utbredelse
Slekten er utbredt i Afrika.
Kirkeskytingen i Sutherland Springs
Kirkeskytingen i Sutherland Springs var et massedrap som fant sted 5. november 2017 i First Baptist Church i Sutherland Springs i Wilson County sør i Texas. 26 mennesker ble skutt og drept da en mann tok seg inn under en gudstjeneste hvor det var omtrent 50 deltakere. Etter en kort biljakt ble gjerningsmannen drept, men det er uklart om han tok sitt eget liv eller ble skutt av politiet.
Gjerningspersonen var Devin Patrick Kelley, 26 år gammel.
Rundt 20 personer ble skadet. Ekstra styrker fra FBI i San Antonio deltok i etterforskningen.
Det har også tidligere vært masseskytinger ved religiøse steder i USA: ved kirkemassakren i Charleston i 2015 døde ni mennesker. Tidligere var det en masseskyting i et buddhisttempel i Waddell i Arizona (1991).
Reaksjoner
USAs president Donald J. Trump ba på Twitter Gud være med menneskene i Sutherland Springs. Han var i Japan da angrepet skjedde. Visepresident Mike Pence skrev på Twitter at han sendte sine tanker til ofrene og deres familier.
Guvernøren i Texas, Greg Abbott, skrev på sin Twitter-konto at «våre bønner går til alle dem som er rammet av denne onde handlingen».
Dzmitryj Kaspjarovitsj
Dzmitryj Kaspjarovitsj (belarusisk: Дзмітрый Каспяровіч; født 15. oktober 1977) er en belarusisk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 9 i hopp.
Shek Wai Hung
Shek Wai Hung (født 10. oktober 1991) er en hongkongkinesisk turner som spesialiserer seg i apparatturn. Under Sommer-OL 2012 i London representerte han landet sitt, der hans beste resultat var nummer 13 i hopp.
Under Sommer-OL 2020 i Tokyo som ble arrangert i 2021 deltok han i kvalifiseringen uten å klare å kvalifisere seg til noen finaler.
16. serierunde i Toppserien 2020
3 kamper i '''16. serierunde i Toppserien 2020''' ble spilt lørdag 31. oktober, de to siste ble spilt søndag 1. november.
Procambarus villalobosi
Procambarus villalobosi  er en art av ferskvannskreps innenfor den artsrike slekten Procambarus, og den tilhører underslekten Ortmannicus som har en ganske stor utbredelse nord-sør i USA fra omtrent de store sjøene og Appalachene gjennom Midtvesten ned mot Mexico.
Arten hører videre under familien Cambaridae (orden Reptantia) blant tifotkrepserene. Procambarus villalobosi er en av anslagsvis 160 arter i slekten Procambarus.
Taksonomisk plassering
En moderne oppdatering av systematikken gis her på høyere nivå med basis i WoRMS-databasens systematikk fra 2013. , og på slektsnivået med basis i Fetzner et al (2005), men med bare et utvalg av de om lag 160 artene gjengitt:
Wushu under Asialekene 2006
Wushu under Asialekene 2006. Wushu var en av flere sporter under Asialekene 2006 i Doha i Qatar. Konkurransene ble avviklet i perioden 11. til 11. desember 2006. Det var åtte øvelser for menn og tre kvinner. Alle tapende semifinalister fikk bronsemedaljer. 168 utøvere fra tjueni nasjoner deltok og Kina ble beste nasjon med ni gullmedaljer foran Filippinene og Malaysia med en hver.
Liste over ordførere i Nes i Akershus
Liste over ordførere i Nes er en liste over ordførere i Nes kommune i Akershus.
Nåværende ordfører i Nes er siden 2015 Grete Sjøli  fra Arbeiderpartiet.
Ordførere
Oversikt over ordførere etter periode og partitilhørighet:
Talin
Talin er en småby i Aragatsotn-provinsen i Armenia.
Espås-saken
Espås-saken er en av Norges mest omtalte og omfattende uoppklarte drapssaker. Trude Espås (født 1975) var en kvinne som ble voldtatt og drept i Geiranger 8. august 1996. Saken har flere ganger blitt gjenopptatt, uten videre resultat.
Saken
Trude Espås forsvant fra Geiranger 8. august 1996. Hun ble observert sittende på et utsiktspunkt like utenfor sentrum. Dagen etter ble det satt i gang en omfattende leteaksjon. Elleve dager senere ble hun funnet i en steinur like utenfor sentrum av Sunnmørs-bygden. Dette utløste en massiv etterforskning, der bl.a Kripos var involvert gjennom flere år.
Politiets arbeid gikk ut på å kartlegge alle identiteter og kjøretøy i Geiranger drapsdagen. Alle navnelister fra hoteller og campingplasser ble samlet inn, og alle som hadde brukt kredittkort eller blitt observert i Geiranger den aktuelle dagen, ble registrert i politiets databaser. Politiets problem var at mange av turistene som besøker Geiranger kunne komme og forsvinne uten å legge igjen spor som kunne knyttes til deres identitet.
Saken var spesielt vanskelig for politiet, fordi Geiranger ikke har mer enn 270 fastboende, mens det i turistsesongen kan være flere tusen innom den lille bygden hver dag. 3100 vitner fra 37 land er blitt avhørt. Per 2020 har ingen blitt siktet for drapet. En tysktalende mann ble etterlyst i saken så tidlig som i 1999. Over 20 år senere forsøkte politiet fortsatt å identifisere denne personen. Samtidig har det blitt vurdert andre potensielle gjerningspersoner.
Stigmella benanderella
Stigmella benanderella er en sommerfugl som tilhører familien dvergmøll (Nepticulidae). Den har larver som minerer i bladene på krypvier og andre vierarter på tørrenger og sandstrender. Den er funnet på noen få lokaliteter i det sørlige Norge.
Utseende
En bitteliten (vingespenn 3,5-5 millimeter), gråbrunlig møll. Hodet er kledt med gråbrune, oppstående, hårlignende skjell, den forstørrede, innerste antenneleddet er hvitt, det er også "kragen" rett bak hodet. Kroppen og vingene er gråbrune, noe varierende i fargen. Forvingene har ikke noe tydelig tverrbånd, men den ytre delen kan være mørkere enn resten. Bakvingen er lyst gråbrun. Larven er gul.
Levevis
Arten lever ved sandstrender og på andre lokaliteter ved kysten der det vokser viere, men også på lignende lokaliteter i innlandet. Larven utvikler seg først og fremst på krypvier (Salix repens), men også på andre vier-arter. I Norden har den trolig to generasjoner hver sommer i sør, bare én lenger nord.
Utbredelse
Arten er kjent fra Skandinavia, Latvia, Slovakia og Ungarn. Den er kjent fra fem lokaliteter, en ved Elverum, to på Lista, i Gausdal og på Oksøy fyr utenfor Kristiansand.
Ilja Burov
Ilja Aleksejevitsj Burov, russisk Илья Алексеевич Буров (født 13. november 1991 i Jaroslavl) er en russisk freestylekjører som konkurrerer i hopp. Han representerte landet sitt under Vinter-OL 2014 i Sotsji, der han ble nummer 16.
Han tok bronse under Vinter-OL 2018, det samme gjorde han under Vinter-OL 2022.
Stefanie Clausen
Anna Stefanie Nanna Fryland Clausen (født 1. april 1900 i København, død 2. august 1981 i Karlebo) var en dansk stuper, som deltok i de olympiske leker 1920 i Antwerpen.
Clausen ble olympisk mester i stuping under OL 1920 i Antwerpen. Hun vant 10 meter tårnstup. Det var femten deltakere fra seks nasjoner som deltok i konkurransen som ble avviklet i perioden 24. til 29. august 1920.
Procambarus xilitlae
Procambarus xilitlae  er en art av ferskvannskreps innenfor den artsrike slekten Procambarus, og den tilhører underslekten Ortmannicus som har en ganske stor utbredelse nord-sør i USA fra omtrent de store sjøene og Appalachene gjennom Midtvesten ned mot Mexico.
Arten hører videre under familien Cambaridae (orden Reptantia) blant tifotkrepser. Procambarus xilitlae er en av anslagsvis 160 arter i slekten Procambarus.
Elektrisk gokart
En elektrisk gokart er en gokart hvor fremdriften kommer fra elektriske motorer og batterier eller superkondensatorer. Per 2020 er elektriske gokarter stort sett brukt til utleiegokarter. Til konkurransebruk brukes stort sett tradisjonelle 2-takts bensinmotorer, men det foregår utvikling og kjøres allerede løp med elektriske gokarter.
Historie
Siden 2006 har det i Frankrike vært arrangert et løp for studenter kalt e-Kart som samler produsenter, skoler og akademiske institusjoner innen blant annet elektroteknikk og mekanikk. Det kjøres med motorer med effekt fra 10 til 67 kilowatt. Arrangementet går over tre dager og inneholder disiplinene langdistanseløp, raskeste rundetid, raskeste akselerasjon fra stillestående på en avstand over 50 meter, 10 minutters løp, med mer. Fra 2013 ble arrangementet internasjonalt, og samlet da 26 lag med 34 karter og 200 deltakere.
I 2012 fant løpet ERDF Masters Kart sted på Paris-Bercy Arena i Paris, Frankrike, med bilportførere fra foreskjellige serier som Formel 1, GP2, WRC, DTM, IndyCar og kart racing. De konkurrerte med elektriske karter drevet av 30 kW børsteløse motorer.
I 2013 startet Red Line Oil Karting Championship i Nord-California i USA. Konkurransene gikk under kategori V, gruppe 2, klasse 1 i Rattlesnake Electric Sport Championship. I de fleste løpshelgene ble det satt rundetider under ett sekund bak de raskeste bensinbilene.
I 2015 lanserte det latviske selskapet Blue Shock Race elektriske gokarter. BSR2017 var en av selskapets første utleiegokarter som hadde litiumbatteri, og kunne kjøres i 10-15 minutt før den måtte lades.
I 2016 ble gateløpet G-Zero Championship Racing Series arrangert i Canada. Det ble brukt elektriske karter bygget av EVC Racing i Indianapolis som blant annet var bygget med motorsykkeldeler.
De første mesterskapene
1. mai 2018 startet Latvia verdens første nasjonale mesterskap for elektriske gokarter med klassene TeK og TeK Open. Det første løpet ble holdt på Kandava-banen, og sesongen bestod totalt av 6 løp på forskjellige baner med avslutning på Jelgava-banen. 10 lag med 16 forskjellige deltakere fra Litauen og Lativia deltok. Alle brukte motorer og drivverk fra Blue Shock Race med en motoreffekt på henholdsvis 15 kW i Tek-klassen og 25 kW i TeK Open-klassen. Ričards Irbe tok gull med 5 seiere på rad.
Like etter på den 13. mai 2018 åpnet Det tyske motorsportsforbundet det første tyske nasjonale mesterskapet for elektriske gokarter. Sesongen bestod av fem løp fra mai til september.
I 2018 gikk det internasjonale bilsportforbundet og den internasjonale olympiske komité sammen om å innføre elektrisk karting som den første motorsporten i Ungdoms-OL, med sikte på å ha det første mesterskapet under Sommer-OL 2024 i Paris.
Teknisk utvikling
Det har blitt rapportert at Blue Shock Racing arbeider med å utvikle en ny racingkart med med motoreffekt på inntil 55 kW. Dette skal gjøre det mulig å akselerere fra 0-100 km/t på cirka 2,2 sekunder, hvilket vil gjøre denne klassen til den øvrerste profesjonelle klassen (fremfor nåværende KZ2 som har en akselerasjon fra 0-100 km/t på 3 sekunder ).
Homologering
På det fjerde løpet av første sesongen i det latviske mesterskapet lanserte Blue Shock Race en modell som skal være kapabel til å konkurrere med eksisterende bensinkarter i DD2-divisjonen.
I Latvia er det homologert en nasjonal klasse kalt TeK Open hvor det er tillatt å konkurrere med inntil 25 kW motoreffekt. Fra 2019 ble det lagt til flere nasjonale elektriske divisjoner.
Teknisk
Elektriske gokarter avgir ikke eksos, og det er dermed mindre behov for ventilasjon ved kjøring innendørs. De avgir også mindre støy. Noen ulemper er at batteriene er tunge, at de kan ta lang tid å lade og at man kan få dårligere ytelse når batteriet holder på å gå tomt.
Effekt og dreiemoment
Elektriske motorer har vanligvis større dreiemoment enn tilsvarende bensinmotor, og har derfor vanligvis bedre akselerasjon fra stillestående enn konvensjonelle gokarter med bensinmotor.
Elektriske motorer har også en mye bredere momentkurve, og har derfor mindre behov for en girboks med flere gir for å utvikle tilstrekkelig effekt i forskjellige hasitgheter.
Batterier
Noen vanlige batterityper på elektriske gokarter er:
Utleiegokarter med blybatteri kan som regel kjøres i maks 20-30 minutter før lav batteriladning gir gir merkbart mindre ytelse. Av denne årsaken bruker de fleste elektriske konkurranse-gokarter litiumpolymer- eller litium-ionbatterier som gir bedre ytelse og varer lengre.
Sikkerhet
På elektriske gokarter avhenger sikkerheten til batteriene i stor grad av batteritypen:
Pris
Elektriske motorer og batterier er vanligvis dyrere i innkjøp enn konvensjonelle bensinmotorer, særlig motorer som drives av litiumbatterier.
Til tross for mindre behov for vedlikehold så har elektriske gokarter som regel høyere kostnader til drift og vedlikehold.
American Depositary Receipt
American Depositary Receipt (ofte forkortet til ADR) er et sertifikat som utstedes av utenlandske selskaper for at de skal kunne noteres på amerikanske børser. Sertifikatene representerer eierskap i aksjer i selskapet. Det gir amerikanske investorer muligheten til å kjøpe aksjer i utenlandske selskaper uten å måtte foreta seg transaksjoner til utlandet, slik at det på denne måten spares administrasjonskostnader. En ADR er både priset og betaler utbytte i dollar, og kan handles på samme måte som andre aksjer i amerikanske selskaper.
Den første versjonen av en ADR ble lansert av den amerikanske finansmannen J.P. Morgan (JPMorgan Chase) i 1927 for det britiske selskapet Selfridges Provincial Stores Limited.
Enkeltaksjer i et utenlandsk selskap, som representeres av en ADR, kalles American depositary share (ADS).
Hver ADR utstedes av en amerikansk depotbank og kan representere enkelte eller flere aksjer. Eieren av en ADR har rett til å hente ut den utenlandske aksjen som representeres av sertifikatet, selv om det er vanlig å heller sitte på selve sertifikatet av forenklende årsaker. Prisen på en ADR er ofte nær prisen på den utenlandske aksjen i sitt hjemmemarked, justert for andelen sertifikater i forhold til utenlandske aksjer.
Raudbergtunnelen
Raudbergtunnelen er en tunnel på den kommunale blindveien Vaksdalsveien i Trengereid i Bergen og Vaksdal kommuner. Den var tidligere en del av europavei 16.
Kristine Enger
Kristine Enger (født 18. mars 1968) er norsk lokalpolitiker som representerer Arbeiderpartiet. Hun var fra 2015 til 2019 ordfører i Randaberg kommune. Kristine Enger hadde to perioder i kommunestyret bak seg da hun ble valgt til ordfører.
Aleksej Khomjakov
Aleksej Stepanovitsj Khomjakov (russisk: Алексей Степанович Хомяков; født, død ) var en russisk poet og teolog som sammen med Ivan Kirejevskij grunnla den slavofile bevegelse.
Under et besøk i Praha i 1847 kom Khomjakov i kontakt med panslavismen. Khomjakov ble heretter sterkt kritisk til Vesten s «dekadanse», og kritiserte de vestlige nasjonene for å fokusere på konkurranse i stedet for samarbeid.
2020 på Øst-Timor
Begivenheter i året 2020 på Øst-Timor.
Nigel Ellis
Nigel Ellis (født 8. august 1997) er en jamaicansk friidrettsutøver som konkurrerer i sprintløp. Han representerte landet sitt på 100 meter ved Samveldelekene 2018 og kom til semifinalene. Han vant også en bronsemedalje på 200 meter ved U20-VM i friidrett 2016.
Gyros
Gyros er en gresk matrett av skivet svinenakke som marineres og stekes på et vertikalt spidd. Kjøttet serveres ofte i en rull av pita- eller sandwichbrød sammen med tomat, løk og tzatziki.
Gyros er populært som hurtigmat og serveres da gjerne sammen med pommes frites.
Georg Lous (II)
Han var sønn av advokaten Georg Lous, nevø av astronomen Kristian Lous og barnebarn av regjeringsadvokat Karl Lous.
Gyros
For å tilberede gyros plasseres kjøttstykker på et høyt, loddrett grillspidd som roterer foran en varmekilde, som regel en elektrisk grill. Hvis kjøttet ikke er fett nok, suppleres det med fettstrimler for å holde grillkjøttet saftig og sprøtt. Grillegraden kan justeres ved å variere varmestyrken og avstanden mellom varmekilden og kjøttet, slik at tilberedelsen kan anpasses variasjon i konsumet. Utsiden av kjøttet skives vertikalt i tynne, sprø biter når det er ferdig grillet.
Georg Lous (II)
Karriere
Han tok cand.jur. ved Universitetet i Oslo i 1940, og jobbet som dommerfullmektig før han begynte som advokatfullmektig i sin bestefars advokatfirma Lous og Bergh. Han ble partner i firmaet i 1949, og fra 1953 var han høyesterettsadvokat. Firmaet skiftet senere navn, først til Høyesterettsadvokatene Georg Lous og Chr.B. Platou deretter til Lous, Hagemann, Arff-Pettersen & Løken og endelig i 1992 til Dalan, Sigmond, Hagemann & Lous. Georg Lous trakk seg tilbake i 1990. Han døde i juli 1996 og ble begravet på Vår Frelsers gravlund.
Fra 1966 var han styremedlem og fra 1975-1989 formann for Norsk Folkemuseum. Han var også styreformann for flere industrifirma, som Falconbridge Nikkelverk, og var rådgivende styremedlem i Forsikringsselskapet Norden.
Annet
I 1986 utga han romanen ''Korsika! Korsika! Korsika! under pseudonymet Agro Detaccio''.
FK Smarhon
FK Smarhon (belarusisk: ФК Смаргонь), eller FK Smorgon (russisk: ФК Сморгонь) (stiftet 1987) er en belarusisk fotballklubb fra byen Smarhon.
Hushjelp
En hushjelp eller tjenestepike er en kvinnelig tjener som utfører typisk husarbeid – matlaging, renhold, klesvask, barnepass og innkjøp av dagligvarer. En hushjelp som særlig arbeider med stuer og soverom, kalles også stuepike eller, hvis hun var eneste hushjelpen i husholdningen, enepike.
Gradvis gikk man over til å si «hushjelp» i stedet for «tjenestepike» – til også hushjelpene forsvant fra arbeidsmarkedet. Enslige menn søkte ofte etter en husholderske til å stelle huset, til også denne gruppen forsvant.
I 1880 var over halvparten av yrkesaktive kvinner i København hushjelper. I 1920 var tallet under en femtedel. I 1880 utgjorde hushjelper rundt 11 % av danske kvinner. I 1920 utgjorde de så vidt 7 %. Svært få tjente såpass at de skulle skatte av inntekten. Hushjelper flyttet mye på seg. De aller fleste stuepiker som festekontorene i København kom i kontakt med i årene 1896–1920, sluttet før arbeidsforholdet hadde vart i ett år.
Hushjelpen i Norge
I 1875 var 46 % av Christianias yrkesaktive kvinner i «huspost». Hushjelpen var i nær kontakt med husmoren det meste av dagen. «Enhver Husmoder er derfor meget tilfreds, naar hun ser, at hun i sin nye Stuepige har faaet en net, beskeden og velopdragen Pige som fører et dannet Sprog, er ordentlig i sin Klædedragt, renslig med sin Person og i sit Arbeide.» På landet trengte gårdkonene også hjelp til arbeidsoppgavene. I 1890-årene tjente tjenestepikene 27–33 øre dagen, mens kvinnene i industrien tjente 1 krone og 20 øre og hadde lovregulert arbeidstid. I 1937 hadde mange hushjelper 12–15 timers arbeidsdag. Etter hvert ble det vanlig å gi hushjelpen fri onsdag ettermiddag og kveld, på folkemunne kalt «duesleppet», da pikene var å se på byen. Utenom onsdagskveldene kartla SSB i 1938 at halvparten av hushjelpene fikk fri annenhver søndag etter å ha tatt middagsoppvasken. Bare 15 % hadde fast søndagsfri.
I 2008 var en utenlandsk, voksen, ofte velutdannet kvinne den nye hushjelpen i Norge. Ofte er det snakk om en au pair.
Acqueville (Manche)
Acqueville er en tidligere kommune i departementet Manche i regionen Normandie i det nordvestre Frankrike. Kommunen lå i kantonen Beaumont-Hague som tilhører arrondissementet Cherbourg. I hadde Acqueville 0 innbyggere.
Acqueville ble 1. januar 2017 slått sammen med 18 andre kommuner til den nye kommunen La Hague.
Befolkningsutvikling
Antall innbyggere i kommunen Acqueville
Trần Ngọc Châu
Trần Ngọc Châu (fødselsdag satt til 1. januar 1924 i Vietnam i Fransk Indokina, død 17. juni 2020 i Los Angeles i California i USA), var en vietnamesisk oberstløytnant, borgermester, provinsguvernør og leder for den sør-vietnamesiske nasjonalforsamlings underhus, og politisk fange både under sørvietnamesisk tid (1975] og under kommunistene (1975-1978).
Bakgrunn
Trần Ngọc Châu ble født i 1923 eller 1924 i en konfuciansk–buddhistisk familie innen regjeringsbyråkratet (historisk kalt mandariner, eller quan på vietnamesisk), som levde i den gamlee keiserbyen Huế. Fødselsregistreringen var den gang ikke opptatt av dato; senere ble den av bekvemmelighet angitt 1. januar. Hans bestefar Tran Tram var en kjent høylærd og minister i den keiserlige regjering, og hans far Tran Dao Te var en ledende dommer.
Trần Ngọc Châu var i syv ungdomsår student-bhikkhu (munk) på en buddhistisk skole og seminar. Dessuten fikk han fransk skolegang ved et lycée. En tredje sterk innflytelse var den vietnamesiske frihetstrang: Den delta han med sine brødre og sin søster,og respekterte eldre slektninger, som mente at det var helrt unaturlig å være styrt som koloni av et europeisk land.
Militær og politiker
I 1944 sluttet han seg til kampbevegelsen Viet Minh for å kjempe for sitt lands frigjøring og uavhengighet. Men som overbevist buddhist vendte han seg i 1949 vendte han seg resolutt mot kommunistene i Vietnam, og sluttet seg Den vietnamesiske nasjonale armé, som var opprettet av franskmennene og var nominelt understilt keiser Bao Dai av Vietnam.
Da landet ble delt i to i 1956, ble han hæroffiser i de sørvietnamesiske væpnede styrker. Han steg til graden oberstløytnant. I mange år arbeidet han umiddelbart under president Ngô Đình Diệm (1954-63). Han ble borgermester i Da Nang, og senere guvernør for en provins i Mekongdeltaet, provinsen Kien Hoa (senere kalt Bến Tre).
Han ble kjent for sin innovative tilnærming til de teoretiske og praktiske sider med counterinsurgency (opprørsbekjempelse), altså det å vinne Vietnamkrigen med å skape sikre forold for sivilbefolkningen, og slik nå frem til fred. Regjeringens endelige mål måtte være å vinne befolkningens tillit og dette var årsaken til at han gikk inn i politikken.
I 1967, etter at han hadde forlatt den sørvietnamesiske hær, ble han valgt inn i nasjonalforsamlingen i Saigon og ble en ledende skikkelse der. Han prøvde samen med andre å overbevise sin gamle venn Nguyễn Văn Thiệu, den tidligere general som var blitt president (1967–75), til å arbeide i retning av en forhandlingsfred. Han ble også engasjert i arbeidet mot noen deler av måten krigen ble utkjempet på, og mot den alle steds nærværende korrupsjon.
Fangenskap, flukt
Under det påskudd at han hadde kontakt med sin bror Trần Ngọc Hiền, som var kommunist og som var blitt arrestert, ble Trần Ngọc Châu anklaget for forræderi i 1970, da regjeringen hadde en aksjon mot dissiderende krefter. Rettsforfølgelsen som fulgte fikk stor oppmerksomhet, tildels bestyrtelse, i Sørvietnam og i internasjonal presse. Trần Ngọc Châu ble dømt til mange års fengsel. Deretter ble han holdt i husarrest.
Kort etter Saigons fall i 1975 ble han arrestert også av det nye kommunistiske regime, og sendt i omkoleringsleir. Han ble løslatt derfra i 1978, og deretter klarte han med sin familie å flykte med båt fra Vietnam. De slo seg ned i USA i 1979.
Timofej Slivets
Timofej Vitaljevitsj Slivets, russisk Тимофей Витальевич Сливец (født 22. oktober 1984) er en russisk freestylekjører som konkurrerer i hopp. Han representerte landet sitt under Vinter-OL 2014 i Sotsji, der han ble nummer 13.
Arda
Arda kan referere til:
Amietina
Amietina er en slekt av biller som hører til familien skarabider (Scarabaeidae) i gruppen skarabider (Scarabaeoidea).
Utbredelse
Slekten er utbredt i Afrika.
Anne Grete Bærheim
Anne Grete Bærheim (født 11. november 1968) er en norsk forfatter.
Filmen om Emelie Högqvist
Filmen om Emelie Högqvist eller Emelie Högqvist er en svensk film fra 1939
Handling
Filmens handling starter i 1835. Kronprins Oscar overværer en teaterforstilling der skuespillerinnen Emilie Högqvist opptrer. Emilie er sammen med Lord Bloomfield jr noe faren hans vil ha en slutt på. Det er flere som er interessert i Emilie og Bloomfield jr blir innblandet i en duell som kronprisen stopper. Emilie oppsøker kronprinsen for å hindre at Bloomfield jr skal bli straffet. Emilie innleder et forhold til den gifte kronprisen og kongen blir alvorlig syk….
Om filmen
Filmen var en av de dyreste filmer Svensk Filmindustri produserte på 1930-tallet.
Medbroen gård
Medbroen (eller Medbrua, uttales Mébrua, gnr. 85, bnr. 1) er en kapteinsgård i Stjørdal i Trøndelag. Medbroen har en godt bevart bygningsmasse, deriblant en hovedbygning inspirert av empirestil fra 1840, omgitt av et stort hageanlegg. Gården huser stall- og rideanlegg samt barnehage.
Tom Mulholland
Tom Mulholland er navnet til flere personer:
Medbroen gård
Medbroen ligger på Stjørdalshalsen ved Gråelva. Gårdsnavnet viser til beliggenheten ved broen over Gråelva; «ut me brua».
Gården var opprinnelig en husmannsplass og skyldsatt rundt 1680. Fra slutten av 1600-tallet gikk Medbroen stort sett i eie mellom sorenskrivere og lensmenn, deriblant sorenskriver Henrich Dreyer i tiden rundt Armfeldts felttog. Siden hørte gården inn under jordegodset til William Wessel, bror av sjøhelten Tordenskiold. Fra 1748 til 1824 lå Norges antatt første pottemakeri, Haabet, ved siden av Medbroen. Pottemakeriet ble deretter flyttet til Tangen bruk.
Mellom 1802 og 1822 var Medbroen eid av farger John Larsen Eide, som solgte den til oberst Fredrik Christian Sejersted. Sønnen hans, premierløytnant Johannes Mathias Sejersted, bodde på gården da den i 1833 ble solgt til handelsmann Mathias Lund. Lund førte varer på båt fra Trondhjem og opp Gråelva, og drev en stor landhandel på Medbroen. Etter at Lund døde i 1882, ble Medbroen auksjonert bort. I 1899 flyttet brukseier H.P. Jenssen III til Medbroen, og bestyrte herfra Tangen bruk. Rundt 1900 fikk Jenssen oppført en vinkellåve på gården, den første i sitt slag i Trøndelag. Jenssen døde brått i 1930; den nåværende slekten på gården kom med landbrukskandidat og arkitekt Erling Thyholt (sønn av Andreas Thyholt), som kjøpte den på auksjon av Jenssens enke.
Bjørnebærslekta
Bjørnebærslekta (Rubus) tilhører rosefamilien og består av en rekke busker og noen urter. Slekta er taksonomisk utfordrende fordi mange taksa er apomiktiske, dvs. at de danner frø uten befruktning og det vil da oppstå raser som evolverer uavhengig av hverandre. Dette fører til at slekta er delt inn i hundrevis av såkalte småarter.
Blomstene er nesten alltid hvite. Fruktene er samlinger av små steinfrukter. Disse kalles i dagligtale «bær», men i botanisk forstand er de fleste samfrukter mens noen er hjelpefrukter. Fruktene har aromatisk smak og mange arter er ettertraktet som spisebær, til syltetøy og saft. Bringebær, bjørnebær og boysenbær dyrkes, mens molte og åkerbær er ettertraktede skogsbær som blant annet brukes i produksjon av likører.
2020 i Afghanistan
Begivenheter i året 2020 i Afghanistan.
Hendelser
<!--*29 January – Afghan special forces raided a Taliban compound in Bala Murghab, Badghis Province, freeing 62 hostages. A Taliban attack in Kunduz killed multiple Afghan security forces.
May
May 2020 Afghanistan attacks
July
July 2020 Afghanistan attacks
August
August 2020 Afghanistan attacks
September
September 2020 Afghanistan attacks
Kristiansund havmaraton
Kristiansund havmaraton er et terrengløp som ble arrangert for første gang av IL Norodd i Kristiansund i 2022, med den hensikt at det skal bli et arrangement som arrangeres samme sted hver juli.
I tillegg til halvmaraton-distansen arrangerte man samtidig også 10 km- og 5 km-løp, samt et barneløp.
Løypetrasé
Løypetrasé (pr. 2022): Halvmaratonløypa går i hovedsak så langt det lar seg gjøre langs sjøkanten rundt øyene Kirklandet, Gomalandet og Skorpa, med blandet underlag som asfaltveier, grusveier, stier og berg/svaberg.
5 km-løypa går en runde ut på Kleppen og Lasken på Gomalandet
Start og mål for samtlige distanser er på Gassverktomta ved Vågen i Kristiansund.
Halvmaraton
Menn aktiv
Kvinner aktiv
10 km
Menn aktiv
Kvinner aktiv
5 km
Menn aktiv
Kvinner aktiv
Tjälknöl
Tjälknöl (også tjälknul, i Jämtland tjälaknul) er en svensk matrett bestående av dypfryst kjøtt, vanligvis elgkjøtt, som ovnsstekes ved 75 grader celsius i lang tid. Kjernetemperaturen skal nå cirka 68 grader. Kjøttet ligger siden i lake med salt og andre krydderier i relativt mange timer. Tjälknöl serveres kald i tynne skiver, eksempelvis til potetgrateng eller på julebordet. Den har en viss likhet med roastbiff, men er stekt ved lavere temperatur og i lengre tid.
Stigmella obliquella
Stigmella obliquella er en sommerfugl som tilhører familien dvergmøll (Nepticulidae). Den har larver som minerer i bladene på pile-arter. Den er funnet på noen få lokaliteter i det sørligste Norge.
Utseende
En liten (vingespenn 4,5-6 millimeter), mørk møll. Hodet er kledt med gule, hårlignende skjell, det forstørrede første antenneleddet og kragen er hvite. Kroppen og forvingen er svartbrun, forvingen har i midten et kremfarget tverrbånd som er smalere midt på. Bakvingen er grå. Larven er gul.